KyVo voimistelujaoston tietosuojaseloste

Uusi EU:n tietosuoja-asetus (GDPR) on tullut voimaan 25.5.2018. Tässä tietosuojaselosteessa tietoa siitä, miten Kyrön Voiman voimistelujaosto kerää ja käsittelee henkilöiden tietoja.

Kilpa- ja harrastekilparyhmät

Voimistelijoiden nimistä sekä heidän huoltajiensa nimistä, sähköpostiosoitteista ja puhelinnumeroista pidetään listaa Myclubissa. Taulukkoon on lukuoikeus jaoston vastuuhenkilöillä sekä vastuuvalmentajilla. Kun voimistelija lopettaa harrastuksen, nimi yhteystietoineen poistetaan Myclubista.

Viestintä tapahtuu watsapp-ryhmissä sekä Myclubin välityksellä sähköpostitse. Näissä ryhmissä huoltajien puhelinnumerot/sähköpostiosoitteet ovat muiden huoltajien nähtävissä. Kilparyhmien voimistelijoiden huoltajilla on oikeus saada tiedokseen toistensa yhteystietoja esimerkiksi varainkeruuta tai yhteiskyydityksiä varten.

Lisensseihin ja kisojen tulospalveluun liittyvien henkilötietojen käsittely kuuluu Suomen Voimisteluliitolle.

Voimistelujaoston nettisivuilla ja facebookissa julkaistaan kilpailutuloksia ja kuvia kilpailuista. Tällöin käytetään vain voimistelijoiden etunimiä, jotta nimet eivät ole yhdistettävissä kuviin julkisella nettihaulla.

Harrasteryhmät

Voimistelijoiden nimistä sekä heidän huoltajiensa nimistä, sähköpostiosoitteista ja puhelinnumeroista pidetään listaa Myclubissa. Taulukkoon on lukuoikeus jaoston vastuuhenkilöillä sekä valmentajilla. Kun voimistelija lopettaa harrastuksen, nimi yhteystietoineen poistetaan Myclubista.

Tiedotus tapahtuu sähköpostitse. Jakelulista ei ole viestin saajien nähtävissä.

Myclubissa pidetään harrasteryhmiin jonotusjärjestelmää. Jos paikka ryhmään vapautuu, niin tiedotus tulee siitä sähköpostilla. Harrasteryhmään kuuluvat näkevät toistensa nimet myclubin ryhmästä.

Hyväksyn yllämainitut käytännöt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

voimistelijan nimi huoltajan allekirjoitus